ka en ka ka ka ka ka ka ka ka en ka ka ka es es tr es ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka es es tr es ka ka en ka en ka en ka en ka en ka en ka en ka en ka en ka ja ka ja ka ja ka ja ka en ka en ka ka ka ka ka zh ka zh ka en ka en ka pt ka ka en ka pt ka en ka fr ka en ka xmf ka xmf sv ka it ka en en sv fr de de fr fr fr sv en fr en ja fr de fr es nb fr de en en sv de de fr en fr it fr de en ru
1-ლი მაისიდან ბათუმის ბოტანიკური ბაღი ვიზიტორებს განახლებული ტარიფებით მოემსახურება | Business Political Insights
ბათუმის ბოტანიკური ბაღი, ვიზიტორებს, მიმდინარე წლის 1-ლი მაისიდან, განახლებულ ტარიფებს სთავაზობს.
როგორც ბაღის ადმინისტრაციაში განმარტავენ, ბოტანიკური ბაღის წინაშე არსებული რეალური გამოწვევების, ამოცანებისა და მიზნების განსახორციელებლად, საჭირო გახდა სულ უფრო მეტი ფინანსური რესურსი. არსებული ფინანსური მდგომარეობით, ბოტანიკური ბაღი ვერ განახორციელებდა და ვერ უზრუნველყოფდა დასახული ამოცანების შესრულებას.
“ბაღის ძირითადი შემოსავლები საკმარისია მხოლოდ სხვადასხვა სახის სახელმწიფო შესყიდვებისა და ტერიტორიის მოვლა-პატრონობითი საქმიანობისათვის, ხოლო ისეთი მნიშვნელოვანი პროექტები, როგორებიცაა ბაღის შიდა ინფრასტრუქტურის თანამედროვე სტანდარტებზე მორგება, ტურისტული მარშრუტების სრულყოფა და ცალკეული განყოფილებების კეთილმოწყობა, გოდერძის ალპური ბაღი და ზოოლოგიური განყოფილება, საჭიროებდა დამატებით ფინანსურ რესურსებს. ამასთან, გათვალისწინებულ იქნა კოვიდპანდემიის შედეგად ის ფინანსური დანაკარგი, რაც ბათუმის ბოტანიკურმა ბაღმა 2 წლის განმავლობაში განიცადა”, – აცხადებენ ბათუმის ბოტანიკური ბაღის ადმინისტრაციაში.
მსოფლიოში არსებული ეკონომიკური მდგომარეობიდან გამომდინარე, ბოლო პერიოდში ყველა კატეგორიის საქონელზე და მომსახურების შესყიდვაზე ფასების ზრდამ, საბოლოოდ, გამოიწვია გაწეული მომსახურების არსებული ტარიფების გაზრდა, რომელსაც აქვე გთავაზობთ:
ბოტანიკური ბაღის დათვალიერების უზრუნველმყოფელი ბილეთის ძირითადი ფასი განისაზღვრა 20 (ოცი) ლარის ოდენობით;
ბოტანიკური ბაღის დათვალიერების შეღავათიანი ტარიფები:
ბოტანიკური ბაღის ტერიტორიის დათვალიერების უზრუნველმყოფელი ბილეთის ფასი საქართველოს მოქალაქისათვის და საქართველოში მუდმივი ცხოვრების უფლების ბინადრობის ნებართვის მქონე პირებზე განისაზღვრა (იდენტიფიცირებით) 10 (ათი) ლარის ოდენობით;
საქართველოში აკრედიტებული უმაღლესი სასწავლებლების სტუდენტებისათვის დათვალიერების უზრუნველმყოფელი ბილეთის ფასი განისაზღვრა 5 (ხუთი) ლარის ოდენობით (იდენტიფიცირებით);
საქართველოს მოქალაქე და საქართველოში მუდმივი ცხოვრების უფლების ბინადრობის ნებართვის მქონე – პენსიონრებისთვის, ბოტანიკური ბაღის დათვალიერების უზრუნველმყოფელი ბილეთის ფასი განისაზღვრა – 5 (ხუთი) ლარით (იდენტიფიცირებით);
საქართველოში აკრედიტებული სკოლების მოსწავლეებისათვის ბოტანიკური ბაღის დათვალიერების უზრუნველმყოფელი ბილეთის ფასი განისაზღვრა 2 (ორი) ლარით (იდენტიფიცირებით);
ბოტანიკური ბაღის დირექტორი (ან/და მოვალეობის შემსრულებელი) უფლებამოსილია, კალენდარული წლის განმავლობაში, რამდენიმე დღეს, ბოტანიკური ბაღის ტერიტორიის დათვალიერების მიზნით, უფასოდ დაუშვას საქართველოს მოქალაქე და საქართველოში მუდმივი ცხოვრების უფლების ბინადრობის ნებართვის მქონე პირები (იდენტიფიცირებით) ეს დღეებია:
1-2 იანვარი (ახალი წლის სადღესასწაულო დღეები);
26 მაისი (საქართველოს დამოუკიდებლობის დღე);
1 ივნისი (ბავშვთა დაცვის საერთაშორისო დღე);
,,ბათუმობა“ (წლის კალენდარის მიხედვით);
კამელიების გამოფენა (ერთი დღით);
ბამბუკების გამოფენა (ერთი დღით);
ვარდების გამოფენა (ერთი დღით);
ხილისა და ციტრუსების გამოფენა (ერთი დღით);
გირჩების გამოფენა (ერთი დღით);
ბოტანიკური ბაღის დირექტორი (ან/და მოვალეობის შემსრულებელი) უფლებამოსილია გარდა, ზემოთ ჩამოთვლილი ღონისძიებებისა და გამოფენებისა, ქალაქ ბათუმის მუნიციპალიტეტის მერთან შეთანხმებით, უმასპინძლოს დამატებით სხვადასხვა შინაარსის თემატურ გამოფენებს.
ბოტანიკური ბაღის ტერიტორიის უფასოდ დათვალიერების უფლებით ისარგებლებენ ომის მონაწილეები, საქართველოს შეიარაღებული ძალების ვეტერანები და მათთან გათანაბრებულმა პირები, შეზღუდული შესაძლებლობის მქონე პირები, ობოლი, მშობელთა მზრუნველობა მოკლებული მოზარდები და სტუდენტები, ასევე სკოლამდელი ასაკის ბავშვები და იმ ოჯახის წევრები, რომელთა სოციალური სარეიტინგო ქულა არ აღემატება 120 000 (ას ოციათასი)
აღნიშნული შეღავათი დაშვებული იქნება სათანადო დოკუმენტის წარმოდგენის შემთხვევაში (იდენტიფიცირებით);
“ბოტანიკური ბაღის სპეციფიკიდან გამომდინარე, ბოტანიკური ბაღის ტერიტორიაზე უფასო დაშვების უფლებით ისარგებლებენ იმ დაწესებულებათა ჯგუფები, რომელთანაც ბოტანიკურ ბაღს აქვს გაფორმებული მემორანდუმი, მეცნიერ-მკვლევარები, სტუდენტ- ლექტორთა ის ჯგუფები, ვინც გადის საწარმოო პრაქტიკას, ბაღის სხვადასხვა პროექტებში ჩართული მოქალაქეები, საგანმანათლებლო პროგრამების მონაწილეები, ოფიციალური სტუმრები და დელეგაციები, რომელთა ბაღის ტერიტორიაზე დაშვების საკითხს ბაღის დირექტორი (ან/და მოვალეობის შემსრულებელი) მიიღებს ინდივიდუალური გადაწყვეტილებით;
ერთთვიანი აბონიმენტის ღირებულება, საქართველოს მოქალაქისათვის და საქართველოში მუდმივი ცხოვრების უფლების ბინადრობის ნებართვის მქონე პირებზე
(იდენტიფიცირებით), ერთ ადამიანზე განისაზღვრა 40 (ორმოცი) ლარის ოდენობით
ერთვიანი აბონიმენტის ღირებულება საქართველოს მოქალაქისათვის და საქართველოში მუდმივი ცხოვრების უფლების ბინადრობის ნებართვის მქონე პირებზე (იდენტიფიცირებით) (1+1) განისაზღვრა 60 (სამოცი) ლარის ოდენობით (მფლობელის იდენტიფიცირებით);
ერთთვიანი აბონიმენტის საქართველოს მოქალაქისათვის და საქართველოში მუდმივი ცხოვრების უფლების ბინადრობის ნებართვის მქონე პირებზე (იდენტიფიცირებით) (1+2) ღირებულება განისაზღვრა 70 (სამოცდაათი) ლარის ოდენობით (მფლობელის იდენტიფიცირებით);
ბოტანიკურ ბაღში ექსკურსიამძღოლის მომსახურების (არაუმეტეს 1,5 საათი)
ღირებულება განისაზღვრა 80 (ოთხმოცი) ლარის ოდენობით;
ბოტანიკურ ბაღში, ელექტროავტობუსის ექსკურსიამძღოლის მომსახურების არაუმეტეს 40 (ორმოცი) წუთის ღირებულება განისაზღვრა 50 (ორმოცდაათი) ლარის ოდენობით;
ბოტანიკური ბაღის ტერიტორიაზე ტურისტული მარშრუტის საწყისი პუნქტიდან (უღელტეხილიდან ან/და „მწვანე კონცხის“ მთავარი შემოსასვლელიდან ზღვისპირა პარკამდე ან/და პირიქით) საბოლოო პუნქტამდე, ასევე მარშრუტის ცალკეული უბნებიდან ბოლო პუნქტამდე ერთი დამთვალიერებლის გადაყვანა, საქართველოს მოქალაქისათვის და საქართველოში მუდმივი ცხოვრების უფლების ბინადრობის ნებართვის მქონე პირებზე (იდენტიფიცირებით) ერთი მიმართულებით განისაზღვრა 5 (ხუთი) ლარის ოდენობით, უცხო ქვეყნის მოქალაქეზე 10 (ათი) ლარის ოდენობით;
ინდივიდუალური მომსახურება, რომელიც გულისხმობს არაუმეტეს 5 (ხუთი) ადამიანის მიერ არაუმეტეს 1 (ერთი) საათით ელექტროავტობუსის ინვიდუალურ გამოყენებას, ბაღის ძირითადი ტურისტული მარშრუტის დათვალიერების მიზნით, მისი ღირებულება განისაზღვრა 100 (ასი) ლარის ოდენობით.
ბათუმის ბოტანიკური ბაღის სხვადასხვა სახის მომსახურებები:
ბოტანიკური ბაღის ტერიტორიაზე საქორწილო მაყრიონის დაშვების ღირებულება
განისაზღვრა 150 (ასორმოცდაათი) ლარის ოდენობით;
ბოტანიკური ბაღის ზღვისპირა პარკში არსებულ სარიტუალო პოდიუმზე, საქორწილო ხელმოწერის ცერემონიის გამართვასთან დაკავშირებული მომსახურების ღირებულება განისაზღვრა 200 (ორასი) ლარის ოდენობით;
ბოტანიკური ბაღის ტერიტორიაზე, სპეციალურად გამოყოფილ ადგილებში, ღამისთევის საფასური 18 საათიდან მეორე დღის დილის 10 საათამდე პერიოდში, საქართველოს მოქალაქისათვის და საქართველოში მუდმივი ცხოვრების უფლების ბინადრობის ნებართვის მქონე პირებზე (იდენტიფიცირებით) ერთ ადამიანზე განისაზღვრა (დათვალიერების საფასურის ჩათვლით) 25 (ოცდახუთი) ლარის ოდენობით;
ბოტანიკური ბაღის ტერიტორიაზე, სპეციალურად გამოყოფილ ადგილებში, ღამისთევის საფასური 18 საათიდან მეორე დღის დილის 10 საათამდე პერიოდში, უცხო ქვეყნის მოქალაქისათვის ერთ ადამიანზე განისაზღვრა (დათვალიერების საფასურის ჩათვლით) 50 (ორმოცდაათი) ლარის ოდენობით;
ბაღის ტერიტორიაზე, სპეციალურად გამოყოფილ ადგილებში, კორპორატიული პიკნიკის მოწყობის ღირებულება საქართველოს მოქალაქისათვის და საქართველოში მუდმივი ცხოვრების უფლების ბინადრობის ნებართვის მქონე პირებზე (იდენტიფიცირებით) ერთ პირზე (დათვალიერების საფასურის ჩათვლით) განისაზღვრა
15 (თხუთმეტი) ლარის ოდენობით;
ბაღის ტერიტორიაზე, სპეციალურად გამოყოფილ ადგილებში, კორპორატიული პიკნიკის მოწყობის ღირებულება უცხო ქვეყნის მოქალაქისათვის, ერთ პირზე (დათვალიერების საფასურის ჩათვლით) განისაზღვრა 20 (ოცი) ლარის ოდენობით.
ბათუმის ბოტანიკური ბაღის პრიორიტეტი არის და იქნება, საზოგადების ინტერესებზე მორგებული სატარიფო სისტემა და სხვადასხვა მომსახურება.
ბაღის ადმინისტრაცია და ყველა სტრუქტურული ერთეული – ღირსებით, მტკიცე მრწამსით და სახელმწიფოებრივი აზროვნებით გაჯერებული, ახალ, ლამაზ ფურცელს შლის ბოტანიკური ბაღის საუკუნოვან ისტორიაში და დღითი-დღე ღირსეულ ადგილს იმკვიდრებს მსოფლიო ბოტანიკური ბაღების თანავარსკვლავედში.
აქვე, შევახსენებთ საზოგადოებას, რომ ბათუმის ბოტანიკური ბაღის მისიაა ხელი შეუწყოს მცენარეთა კოლექციის ბაღში თავმოყრას, მის დოკუმენტირებას და გამოყენებას სამეცნიერო, საგანმანათლებლო და შემეცნებითი მიზნებით, უზრუნველყოს საფრთხის წინაშე მყოფ მცენარეთა კონსერვაცია, დაცვა და შენარჩუნება მომავალი თაობებისათვის”, აღნიშნულია ბათუმის ბოტანიკური ბაღის ადმინისტრაციის განცხადებაში.
2022 წლის 3 ნოემბერს, ბათუმის ბოტანიკურ ბაღს, დაარსებიდან 110 წელი უსრულდება. იუბილესთან დაკავშირებით, ბოტანიკურ ბაღში ბევრი საინტერესო კულტურული, საგანმანათლებლო და შემეცნებითი ღონისძიება იგეგმება, რომელშიც მონაწილეობას მიიღებენ, როგორც ქართველი, ისე უცხოელი ვიზიტორები.
განსაკუთრებით დიდი ოდენობით გადასახადისათვის განზრახ თავის არიდების ფაქტზე პასუხისგებაში 1 პირი მისცეს
„ემოციური ინტელექტი“-ტურიზმის ეროვნული ადმინისტრაციის ახალი ტრენინგი კერძო სექტორისთვის
რა ღირს სწავლა თბილისის ყველაზე ძვირად ღირებულ სკოლებში
ევექსი ჰოსპიტლები ალტე უნივერსიტეტსა და EADA Business School Barcelona-თან ურთიერთთანამშრომლობის ფარგლებში ჯანდაცვის მენეჯმენტის სასერტიფიკატო კურსს იწყებს
რუსი მილიარდერების იხტები ერთმანეთის მიყოლებით იყიდება
დავით ნარმანია აწსუს ბიზნესის, სამართლისა და სოციალურ მეცნიერებათა ფაკულტეტის 30 წლის იუბილეზე სიტყვით წარდგა
მთავრობის დავალებით, გაზის ტარიფის “ფარული სუბსიდია” GOGC-ს 300 მლნ უჯდება
პარლამენტს 2023 წლის სახელმწიფო ბიუჯეტის პროექტი დღეს წარედგინება
ბაზარს პირველ საცხოვრებელ ბინას 2023 წელს შევთავაზებთ – სოსო ფხაკაძე
როდიდან შეძლებთ უჩივლოთ ონლაინ-მოვაჭრეს, თუ ნაკლის შემთხვევაში გაყიდულ ნივთს 14 დღის ვადაში არ დაიბრუნებს
2024 წლის მწვანე ბარათის გათამაშების რეგისტრაცია რამდენიმე დღეში დაიწყება
„არქი“ რუსთავში საცხოვრებელი კომპლექსს ააშენებს – ინვესტიცია $30 მილიონია
ლიბერთი ადამიანებისთვის ლიბერთი სოციალური საწარმო “ჩუ“- ს მხარდამჭერია
2023 წლის მაისის ბოლოდან ივნისში, ივლისსა და აგვისტოში მსოფლიო დონის ვარსკვლავების ჩამოყვანას ვგეგმავთ – პრემიერი
რეგიონების გაზიფიცირებისთვის გამოყოფილია 80 მლნ ლარი – პრემიერი
რეალური ეკონომიკური ზრდა დაგეგმილია 5 %-ის ფარგლებში – ირაკლი ღარიბაშვილი
რაც შეეხება 2023 წლის ბიუჯეტს, ამის თაობაზე მინდა ჩვენს საზოგადოებას ინფორმაცია მივაწოდო. მოკლედ გეტყვით, რომ …
1 ოქტომბერს ესპანეთში ბათუმს „World Travel Awards 2023“-ის მასპინძელი ქალაქის წოდება გადაეცემა
ტურიზმის ეროვნული ადმინისტრაცია National Geographic Traveller Food-ს მასპინძლობს
საქართველომ ტურიზმის ინდუსტრიიდან 2,1 მლრდ დოლარის შემოსავალი მიიღო – მარიამ ქვრივიშვილი
ბათუმში ცეკვის საერთაშორისო ჩემპიონატი გაიმართება
ივლისში ტურიზმიდან მიღებულმა შემოსავლებმა გადააჭარბა 2019 წლის მონაცემს და 476 მლნ აშშ დოლარი შეადგინა, რაც რეკორდული მაჩვენებელია – ღარიბაშვილი
გურამ ბაღდოშვილი: ვირუსის შემდეგ საქართველო შესაძლოა პოპულარულ ტურისტულ მიმართულებად იქცეს
პასუხი რუსეთის ტურისტულ ემბარგოს – ზვიად კორძაძე ინიციატივით გამოდის
დივერსიფიცირებული ბიზნესის სარგებელი – ვისოლ ჯგუფის სინერგიის შედეგები
პატარა მცენარე დიდი პრობლემებით-გაეცანით მარიხუანას მოხმარების დადებით და უარყოფით მხარეებს
თბილისის ანძა სანახაობრივ და ტურისტულ ფუნქციას შეიძენს